**TIRGUS IZPĒTES NOTEIKUMI**

*vēstures eksperta pakalpojumu sniegšanai Baltu kultūrvēsturiskā mantojuma jomā*

Rīgā, 2020. gada 30. jūlijā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir eksperta pakalpojumu sniegšana Baltu kultūrvēsturiskā mantojuma jomā saskaņā ar tehnisko specifikāciju projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus) īstenošanas laikā (turpmāk – Iepirkuma priekšmets).
   2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus).
   4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir saimnieciski izdevīgākais piedāvājums.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2020. gada 10. augustam,** nosūtot aizpildītu pieteikuma formu (2. pielikums) un piedāvājumu uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvērtēs piedāvātā eksperta pieredzes aprakstu, t.sk. specializāciju konkrēti kuršu kultūrvēsturiskā mantojuma jomā. Tirgus izpētes veicējs izvēlas darba uzdevumā aprakstītajiem mērķiem atbilstošāko piedāvājumu ar zemāko cenu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
    5. Tirgus izpētes veicējam ir tiesības slēgt līgumu tikai par daļu no kopējā darba apjoma.

1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir palielināt apmeklētāju skaitu  Latvijas un Lietuvas pierobežas reģionos, attīstot izveidoto pārrobežu kultūras maršrutu “Baltu ceļš”. Detalizēta informācija par projektu pieejama saitē: <https://www.kurzemesregions.lv/projekti/turisms/izzini-baltus/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Identificēt un aprakstīt iespējami jaunus tūrisma objektus iekļaušanai maršrutā un sagatavojamajā Kuršu loka ceļvedī, balstoties uz Pasūtītāja sagatavotu klasifikāciju – līdz 2021.gada 31.maijam;
2. Izskatīt un uzlabot Kuršu loka ceļvedī iekļauto tūrisma objektu saturisko aprakstu un foto atbilstību – līdz 2021.gada 31.jūlijam;
3. Izstrādāt koncepciju trīs seno arodu meistarklasēm par to kā izmantot Baltu tradīcijas un vēsturi jaunu un esošu amatniecības produktu izveidē un attīstībā, ieteikt amatniekus meistarklašu vadīšanai – visā projekta laikā;
4. Izstrādāt koncepciju papildinātās realitātes (3D video) materiālam un izstrādāt un uzraudzīt papildinātās realitātes video saturu – līdz 2021.gada 31.maijam;
5. Koordinēt gidu apmācību saturu (četras divu dienu sesijas, katrā līdz 25 dalībniekiem) – visā projekta laikā;
6. Koordinēt Kuršu lokā iekļauto tūrisma objektu pārstāvju un tūrisma speciālistu pieredzes apmaiņas vizīšu (viena uz Zemgales reģiona Baltu ceļa objektiem (t.sk. sēļu loks) un viena uz Lietuvas Baltu ceļa objektiem) saturisko programmu – līdz 2020.gada 21.augustam;
7. Sadarboties ar projektā iesaistītajiem partneriem un piedalīties projekta sanāksmēs (ja nepieciešams) – visā projekta laikā.

Pakalpojuma izpildei pretendents nodrošina vismaz vienu speciālistu - ekspertu ar vēstures doktora grādu, vismaz 5 gadu darba pieredzi Baltu kultūrvēsturiskā mantojuma un arheoloģiskā mantojuma jomā, kā arī pedagoģiskā vai sabiedrības izglītošanas darba pieredzi par attiecīgo jomu.

Eksperta pakalpojumi sniedzami latviešu un angļu valodās. Piedāvāto vēstures ekspertu pieredzes apraksts iesniedzams pieteikuma pielikumā. Cenā jāiekļauj visi iespējamie izdevumi, lai nodrošinātu pilnīgu darba uzdevuma prasību izpildi (piem., transporta izdevumi nokļūšanai uz/no objekta/pasākuma utml.). Pakalpojums sniedzams līdz 2022.gada 31.maijam.

1. pielikums

**PIETEIKUMS**

*vēstures eksperta pakalpojumu sniegšanai Baltu kultūrvēsturiskā mantojuma jomā*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt vēstures eksperta pakalpojumus Baltu kultūrvēsturiskā mantojuma jomā saskaņā ar darba uzdevumu.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu. Piedāvāto vēstures ekspertu pieredzes apraksts pielikumā.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Vēstures eksperta pakalpojumu sniegšana Baltu kultūrvēsturiskā mantojuma jomā |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)